CELEX: 22009D0146
Language: hu
Date: 2009-12-04 00:00:00
Title: Az EGT Vegyes Bizottság 146/2009 határozata ( 2009. december 4. ) az EGT-megállapodás XVII. mellékletének (Szellemi tulajdon) módosításáról

11.3.2010   
            
            
               HU
            
            
               Az Európai Unió Hivatalos Lapja
            
            
               L 62/43
            
         AZ EGT VEGYES BIZOTTSÁG 146/2009 HATÁROZATA
   (2009. december 4.)
   az EGT-megállapodás XVII. mellékletének (Szellemi tulajdon) módosításáról
   AZ EGT VEGYES BIZOTTSÁG,
   tekintettel az Európai Gazdasági Térségről szóló megállapodás kiigazításáról szóló jegyzőkönyvvel módosított, az Európai Gazdasági Térségről szóló megállapodásra (a továbbiakban: a megállapodás) és különösen annak 98. cikkére,
   mivel:
   
               (1)
            
            
               A megállapodás XVII. mellékletét a 2007. június 8-i 56/2007 EGT vegyes bizottsági határozat (1) módosította.
            
         
               (2)
            
            
               A védjegyekre vonatkozó tagállami jogszabályok közelítéséről szóló, 2008. október 22-i 2008/95/EK európai parlamenti és tanácsi határozatot (2) (kodifikált változat) bele kell foglalni a megállapodásba.
            
         
               (3)
            
            
               A 2008/95/EK irányelv hatályon kívül helyezi a 89/104/EGK tanácsi irányelvet (3), amelyet belefoglaltak a megállapodásba, és amelyet következésképpen a megállapodásból el kell hagyni,
            
         A KÖVETKEZŐKÉPPEN HATÁROZOTT:
   1. cikk
   A megállapodás XVII. melléklete a következőképpen módosul:
   
               1.
            
            
               A 4. pont szövegét (89/104/EGK tanácsi irányelv) el kell hagyni.
            
         
               2.
            
            
               A 9 g. pont (2006/115/EK európai parlamenti és tanácsi irányelv) után a szöveg a következő ponttal egészül ki:
               
                           „9h.
                        
                        
                           
                              32008 L 0095: az Európai Parlament és a Tanács 2008. október 22-i 2008/95/EK irányelve a védjegyekre vonatkozó tagállami jogszabályok közelítéséről (kodifikált változat) (HL L 299., 2008.11.8., 25. o.).
                           E megállapodás alkalmazásában az irányelv rendelkezéseit a következő kiigazításokkal kell értelmezni:
                           
                                       a)
                                    
                                    
                                       a 3. cikk (2) bekezdésében a »védjegyjog« kifejezés alatt a Szerződő Felekre alkalmazandó védjegyjogot kell érteni;
                                    
                                 
                                       b)
                                    
                                    
                                       a 4. cikk (2) bekezdése a) pontjának i. alpontjában, (2) bekezdésének b) pontjában és (3) bekezdésében, valamint 9. és 14. cikkében a közösségi védjegyre vonatkozó rendelkezések kizárólag abban az esetben alkalmazhatók az EFTA-államokra, amennyiben a közösségi védjegy azokra kiterjed.”
                                    
                                 
                     
         2. cikk
   A 2008/95/EK irányelvnek az Európai Unió Hivatalos Lapja EGT-kiegészítésében közzéteendő izlandi és norvég nyelvű szövege hiteles.
   3. cikk
   Ez a határozat 2009. december 5-én lép hatályba, feltéve, hogy az EGT Vegyes Bizottság a megállapodás 103. cikkének (1) bekezdésében előírt összes bejelentést megkapta (4).
   4. cikk
   Ezt a határozatot az Európai Unió Hivatalos Lapjának EGT-re vonatkozó részében és EGT-kiegészítésében kell közzétenni.
   
      Kelt Brüsszelben, 2009. december 4-én.
      
         
            az EGT Vegyes Bizottság részéről
         
         
            az elnök
         
         Oda Helen SLETNES
      
   
   
      (1)  HL L 266., 2007.10.11., 17. o.
   
      (2)  HL L 299., 2008.11.8., 25. o.
   
      (3)  HL L 40., 1989.2.11., 1. o.
   
      (4)  Alkotmányos követelmények fennállását nem jelezték.